59 
er under dette i idelig Bevægelse, idet de snart skydes frem, snart 
atter trækkes tilbage. 
Hvorvidt Papiller findes, kan jeg ikke med Sikkerhed udtale 
mig om; jeg har set Dannelser, der muligvis bør tydes som saadanne, 
men de er meget lidt fremtrædende, og selv med meget store For¬ 
størrelser (Zeiss. Apochr. 2 mm) kan de ikke konstant iagttages hos 
de forskellige Individer. De store, hos Gongylonema kendte, suge- 
skaallignende Prominenser mangler ganske. 
Lateralfelterne er meget fremtrædende og strækker sig som 
flade Baand ned gennem Dyret. Hos Hannen naar de en Bredde 
af omtrent 60 g ; hos Hunner har jeg maalt en Bredde af omtrent 
det dobbelte. De er skarpt afgrænsede fra den omgivende Musku¬ 
latur og tydelig delt i to Sidehalvdele. Igennem hver af disse 
strækker sig en enkelt Række meget smaa, men tydelige Kerner. 
De ligger yderst regelmæssigt ordnet i en lige Linje og overalt i 
samme Afstand fra hverandre. Sidefeltets Protoplasma er gennem- 
gaaende meget finkornet, men omkring hver Kerne samler sig en 
Gruppe af større Korn, saaledes at Kernerne med de dem omgivende 
Korn kommer til at danne en Dobbeltrække af mørke Pletter ned 
gennem Lateralfeltet. En saadan Dobbeltrække af Kerner er ogsaa 
beskrevet hos andre Former, f. Eks. af Looss for Filaria loas Ved¬ 
kommende. Lateralfeltet kan forfølges helt op i Nærheden af Dyrets 
Forende, hvor det tager noget af i Bredde. Caudalt taber det sig 
i Analregionen, hvor det beholder sin Bredde omtrent lige til det 
sidste. I dets bageste Afsnit synes Kernerne ikke at ligge saa 
regelmæssigt som ovenfor beskrevet (se fig. 9), men det er muligt, 
at Sammentrækningen paa Grund af Konserveringen er Skyld i 
Uregelmæssigheden her. 
Ned igennem Sidefeltets Midte forløber Exkretionskanalen, let 
bugtet eller undertiden som en næsten lige Linje (fig. 9). Det 
er muligt, at det mere eller mindre bugtede Forløb svarer til 
en større eller mindre Kontraktionstilstand hos Dyret. Jeg skal 
dog bemærke, at hos det Individ, der er afbildet i fig. 9, tyder 
